<classify> Yanga itacheza na APR ya Rwanda wiki ijayo na kikosi cha mabingwa hao wa Tanzania kinatarajiwa kuondoka nchini Jumatano ijayo kwenda Kigali, Rwanda kuwakabili maafande hao wa jeshi la Rwanda katika mchezo wa kwanza wa mchezo wa raundi ya kwanza wa Ligi ya Mabingwa Afrika.Aliliambia gazeti hili jana kwa njia ya mtandao kuwa, ushindi katika mchezo wa kesho utakuwa na maana kubwa kwao Yanga hasa kwa kuwa mikakati yao ni kufanya vizuri katika michuano yote wanayoshiriki hivi sasa.Ni mchezo mgumu kwa timu zote mbili, lakini hatuna budi kupambana kupata ushindi utakaotupatia nguvu kuelekea kutetea ubingwa wetu, lakini pia kuwafuata APR, tukiwa na matumaini ya ushindi kutokana na kikosi kuwa na ari ya kufanya vizuri, alisema Pluijm.Alisema katika mazoezi ya wiki hii yanayoendelea kisiwani Pemba, amejitahidi kuwafundisha wachezaji wake mbinu tofauti na zile za siku zote akiamini zitawasaidia kupata matokeo mazuri katika mechi hizo mbili zinazowakabili.Alisema Azam ni moja ya timu ambayo imekuwa ikiwasumbua mara kwa mara, lakini safari hii amepania kuipa kipigo kitakachowavuruga kabisa.Nafurahi kuona vijana wangu wote wakiwa katika hali nzuri kuelekea katika mchezo huo kitu ambacho kinanipa faraja ya kutimiza kwa asilimia kubwa kile ambacho tumekikusudia lengo letu ni pointi tatu ambazo zitatupa uhakika wa ubingwa, alisema.Pambano hilo linasubiriwa kwa hamu kubwa na mashabiki wa soka nchini ili kuona ni timu gani itaon doka na ushindi na kujiweka katika mazingira mazuri ya kutwaa ubingwa msimu huu.Yanga na Azam ndizo zilizo kileleni mwa ligi, zote zikiwa na pointi 46 baada ya kushuka dimbani mara 19, lakini Yanga iko juu kutokana na wastani mzuri wa mabao ya kufunga na kufungwa.  <topic>: MICHEZO 